English: Thank you for that series of important questions. Just on the by-elections, we've already contacted local authorities with impending by-elections to say that the emergency Bill will contain provisions to postpone them, and that authorities should do the right thing and postpone them in advance. So, the one in Swansea, I believe the electoral registration officer has already written out to say that they're suspending all work on the elections. It's slightly more complicated for elections that were being held in the immediate future. So, I believe there's one on Thursday scheduled in Cardiff, so we are in conversation with Cardiff council about what the best thing to do there is, and, obviously, the Bill won't be in force by then, but, nevertheless, we're asking people to do the right thing in terms of the by-elections. That's pretty straightforward. The whole issue around free school meals and the issue around what else children receive in schools apart from education is a really difficult issue, and one of the reasons we're urging schools to stay open, at least until the Easter holidays. What we need is the month's plan, so, two weeks of the remaining school term and two weeks of the Easter holidays, to get the plans in place to ensure that children who receive free school meals can still receive them in whatever arrangements we can put in place. We will be working closely with local authorities and, obviously, education colleagues to put those provisions in place, and that's a very large number of pupils. Some schools in my constituency have a very high number of free school meal pupils who, obviously, would be very disadvantaged. But there are other groups of children. There are groups of children who are placed with their parents, but only because they have supervision in school. So, we will have to make sure that there are safeguarding arrangements put in place for such children. There are a number of others. There is a long, long list of things that we need to do that schools normally do that we will need to put in place. Although I accept everything that Members have said across the Chamber, Deputy Presiding Officer, about the difficulties with schools and so on - the education Minister has been having meeting after meeting with various people about it, and I know will be answering questions and meeting the committee tomorrow - clearly, there are a number of things that we need to rapidly put into place to make sure that we can cover off as many of those things as possible and that each local authority area has a number of centres that can step into that. So, we've a lot of work to do to get to there. We're still in the phase of trying to buy some time, if you like, to get those arrangements in place in a coherent and controlled fashion, with the right information out to people, rather than it being very ad hoc, which is otherwise the danger. For domestic abuse victims, absolutely, we've already been considering actually not only for existing domestic abuse victims, and I don't mean this in any trite way, but being confined to close quarters with your nearest and dearest can be very stressful, even for people who are in perfectly reasonable relationships. So we will need to put helplines in place, talking therapy lines in place, and that kind of thing, and also the Live Fear Free helpline - that's very hard to say - will be still available, and we'll make sure it's available all the way through that. But, yes, we will have to put a number of arrangements in place. In terms of housing and homelessness, as I said briefly in my statement, we're already looking at arrangements to ensure that people are right at the sharp end of homelessness and get the help and support that they need. I understand that the English Minister has announced an initial £3.2 million earlier today for her help for homelessness. I don't yet know whether there's anything in that for Wales, but clearly we're already looking at measures to pick that up. There are other issues around housing. We have been urging residential landlords who have buy-to-let mortgages, where their lender is being encouraged to give them a mortgage holiday, to pass that on to their renters, clearly. So we're urging Rent Smart Wales to be doing that, and to be fair, the Residential Landlords Association have been asking their landlords to ensure that they do that. We will be writing out to social landlords about what should happen about rent in social housing - registered social landlords and councils in the next day or so - and I will be doing another update for Assembly Members, Deputy Presiding Officer, probably by written statement later this week, about some of the provisions that we're looking at there. That includes victims of the recent floods, many of whom are in temporary accommodation, and what we will be looking to do to ensure that we get those into more suitable accommodation. Obviously, if that's their own home, then that's much more ideal, but for some of them that's not going to be possible in the short term. So, we're looking at that as well. I don't know what the NHS blank cheque means. We hope that it means that there will be enough money coming to us, and obviously we fund health and social care jointly. Obviously, we will need to include social care in that. That's just axiomatic. There are a whole series of things that the First Minister mentioned when answering questions on health and social services and in First Minister's questions just now that will be looked at over the next weeks and months, including getting people who are fit for discharge from hospital but who haven't been able to be discharged more rapidly discharged. Very hard decisions are going to have to be made about the level of choice that people have, and so on, in order to cope with the crisis, but we will be looking at all of those. Today, Andrew Morgan and I put out an appeal during the press conference for anyone with social care experience, or anyone who feels that they could help, to come forward to their local authority to see whether they can be of assistance in the coming days and months. I repeat that appeal now: people should contact their local authority and explain that they would like to be considered. As part of the emergency legislation we are looking at provisions that affect people who've got a pension. So, at the moment, there are claw-back provisions for people who work more than certain hours and so on, so we're looking to relax those as part of the emergency legislation that's coming through to meet this crisis. There are a whole series of other things around assisting various third sector organisations with all kinds of things - equipment and so on - but actually, just with staffing resources and stuff, which will be considered at tomorrow's meeting. I'm sure we'll be updating Assembly Members accordingly.
Welsh: Diolch i chi am y gyfres honno o gwestiynau pwysig. O ran yr is-etholiadau, rydym ni eisoes wedi cysylltu ag awdurdodau lleol sydd ag is-etholiadau ar fin digwydd i ddweud y bydd y Bil brys yn cynnwys darpariaethau i'w gohirio, ac y dylai awdurdodau wneud y peth iawn a'u gohirio ymlaen llaw. Felly, o ran yr un yn Abertawe, rwy'n credu bod y swyddog cofrestru etholiadol eisoes wedi ysgrifennu i ddweud eu bod yn atal yr holl waith ar yr etholiadau. Mae ychydig yn fwy cymhleth ar gyfer etholiadau a oedd yn cael eu cynnal yn y dyfodol agos. Felly, rwy'n credu bod un wedi ei drefnu ddydd Iau yng Nghaerdydd, felly rydym yn trafod gyda Chyngor Caerdydd ynghylch y peth gorau i'w wneud yn y fan yna, ac, yn amlwg, ni fydd y Bil mewn grym erbyn hynny, ond, serch hynny, rydym yn gofyn i bobl wneud y peth iawn o ran yr is-etholiadau. Mae hynny'n eithaf syml. Mae'r holl fater sy'n ymwneud â phrydau ysgol am ddim a'r broblem o ran beth arall y mae plant yn ei gael mewn ysgolion ar wahân i addysg yn fater anodd iawn, ac un o'r rhesymau pam yr ydym yn annog ysgolion i aros ar agor, o leiaf tan wyliau'r Pasg. Yr hyn sydd ei angen arnom yw cynllun y mis, felly y pythefnos o'r tymor ysgol sy'n weddill a'r pythefnos o wyliau'r Pasg, i roi'r cynlluniau ar waith i sicrhau bod plant sy'n cael prydau ysgol am ddim yn parhau i allu eu derbyn drwy ba drefniadau bynnag y gallwn eu rhoi ar waith. Byddwn yn gweithio'n agos gydag awdurdodau lleol ac, yn amlwg, cydweithwyr ym maes addysg i roi'r darpariaethau hynny ar waith, ac mae hynny'n berthnasol i lawer iawn o ddisgyblion. Mae gan rai ysgolion yn fy etholaeth i nifer sylweddol iawn o ddisgyblion sy'n cael prydau ysgol am ddim a fyddai, yn amlwg, dan anfantais fawr. Ond mae yna grwpiau eraill o blant. Mae yna grwpiau o blant sydd yng ngofal eu rhieni, ond dim ond oherwydd eu bod yn cael eu goruchwylio yn yr ysgol. Felly, bydd yn rhaid i ni sicrhau bod trefniadau diogelu ar gyfer y plant hynny. Mae nifer o rai eraill. Mae yna restr hir, hir o bethau y mae angen i ni eu gwneud y mae ysgolion yn eu gwneud fel arfer y bydd angen i ni eu rhoi ar waith. Er fy mod i'n derbyn popeth y mae'r Aelodau wedi ei ddweud o bob rhan o'r Siambr, Dirprwy Lywydd, ynghylch yr anawsterau o ran ysgolion ac yn y blaen - mae'r Gweinidog addysg wedi bod mewn cyfarfod ar ôl cyfarfod ag amryw o bobl yn ei gylch, ac rwy'n gwybod y bydd yn ateb cwestiynau ac yn cyfarfod â'r pwyllgor yfory - yn amlwg, mae nifer o bethau y mae angen i ni eu rhoi ar waith yn gyflym er mwyn sicrhau y gallwn ni gwmpasu cynifer o'r pethau hynny ag y bo modd a bod gan bob ardal awdurdod lleol nifer o ganolfannau a all gamu i'r adwy yn hynny o beth. Felly, mae gennym ni lawer o waith i'w wneud i gyrraedd y sefyllfa honno. Rydym yn dal ar y cam o geisio prynu rhywfaint o amser, os mynnwch chi, i sicrhau bod y trefniadau hynny ar waith mewn modd cydlynol a rheoledig, a bod yr wybodaeth briodol ar gael i bobl, yn hytrach na'i fod dim ond ar gael yn ôl y galw, sef y perygl fel arall. I ddioddefwyr cam-drin domestig, yn sicr, rydym ni mewn gwirionedd eisoes wedi bod yn ystyried nid yn unig ar gyfer dioddefwyr cam-drin domestig presennol, ac nid wyf yn golygu hyn mewn unrhyw ffordd ystrydebol, ond gall cael eich cyfyngu mewn lleoliad agos gyda'ch anwyliaid fod yn straen mawr, hyd yn oed i bobl sydd mewn perthynas hollol resymol. Felly bydd angen i ni agor llinellau cymorth, agor llinellau therapi siarad, a bydd y math hwnnw o beth, a hefyd y llinell gymorth Byw Heb Ofn - sy'n anodd iawn ei ddweud - yn dal i fod ar gael, a byddwn yn sicrhau ei bod ar gael drwy'r holl sefyllfa hon. Ond, bydd, fe fydd yn rhaid i ni roi nifer o drefniadau ar waith. O ran tai a digartrefedd, fel y dywedais yn fyr yn fy natganiad, rydym ni eisoes yn ystyried trefniadau i sicrhau bod pobl yn y rheng flaen o ran digartrefedd ac yn cael y cymorth a'r gefnogaeth sydd eu hangen arnyn nhw. Rwyf i ar ddeall bod y Gweinidog yn Lloegr wedi cyhoeddi £3.2 miliwn cychwynnol yn gynharach heddiw ar gyfer ei chymorth ar gyfer digartrefedd. Nid wyf i'n gwybod ar hyn o bryd a oes unrhyw beth yn hynny ar gyfer Cymru, ond yn amlwg, rydym ni eisoes yn ystyried mesurau i weithredu ar hynny. Mae materion eraill yn ymwneud â thai. Rydym ni wedi bod yn annog landlordiaid preswyl sydd â morgeisi prynu i osod, lle mae eu benthyciwr yn cael eu hannog i roi ysbaid o dalu eu morgais iddyn nhw, i drosglwyddo hynny i'w rhentwyr, yn amlwg. Felly rydym ni'n annog Rhentu Doeth Cymru i wneud hynny, ac i fod yn deg, mae'r Gymdeithas Landlordiaid Preswyl wedi bod yn gofyn i'w landlordiaid sicrhau eu bod yn gwneud hynny. Byddwn yn ysgrifennu at landlordiaid cymdeithasol ynghylch yr hyn a ddylai ddigwydd ynghylch rhent mewn tai cymdeithasol - landlordiaid cymdeithasol cofrestredig a chynghorau yn y dyddiau nesaf - a byddaf yn rhoi diweddariad arall i Aelodau'r Cynulliad, Dirprwy Lywydd, trwy ddatganiad ysgrifenedig mae'n debyg, yn ddiweddarach yr wythnos hon, ynghylch rhai o'r darpariaethau yr ydym ni'n eu hystyried. Mae hynny'n cynnwys y rhai a ddioddefodd yn y llifogydd diweddar, y mae llawer ohonynt mewn llety dros dro, a'r hyn y byddwn yn ceisio ei wneud i sicrhau ein bod yn cael y bobl hynny i lety mwy addas. Yn amlwg, os mai eu cartref eu hunain yw hynny, yna mae hynny'n llawer mwy delfrydol, ond i rai ohonyn nhw, nid yw hynny'n mynd i fod yn bosib yn y tymor byr. Felly, rydym ni'n ystyried hynny hefyd. Nid wyf i'n gwybod beth mae siec wag y GIG yn ei olygu. Rydym ni'n gobeithio ei fod yn golygu y bydd digon o arian yn dod atom ni, ac yn amlwg rydym ni'n ariannu iechyd a gofal cymdeithasol ar y cyd. Yn amlwg, bydd angen i ni gynnwys gofal cymdeithasol yn hynny. Gwireb lwyr yw hynny. Mae llond gwlad o bethau y mae'r Prif Weinidog wedi sôn amdanyn nhw wrth ateb cwestiynau ynghylch iechyd a gwasanaethau cymdeithasol ac yng nghwestiynau'r Prif Weinidog gynnau a gaiff eu hystyried yn ystod yr wythnosau a'r misoedd nesaf, gan gynnwys rhyddhau pobl sy'n addas i'w rhyddhau o'r ysbyty ond nad ydyn nhw wedi gallu cael eu rhyddhau yn gyflymach. Bydd yn rhaid gwneud penderfyniadau anodd iawn ynglŷn â faint o ddewis sydd gan bobl, ac yn y blaen, er mwyn ymdopi â'r argyfwng, ond byddwn yn edrych ar bob un o'r agweddau hynny. Heddiw, cyflwynodd Andrew Morgan a minnau apêl yn ystod y gynhadledd i'r wasg i unrhyw un sydd â phrofiad ym maes gofal cymdeithasol, neu unrhyw un sydd o'r farn y gallen nhw helpu, i gynnig eu gwasanaethau i'w hawdurdod lleol i weld a allan nhw fod o gymorth yn ystod y dyddiau a'r misoedd nesaf. Rwy'n ailadrodd yr apêl honno yn awr: dylai pobl gysylltu â'u hawdurdod lleol ac egluro yr hoffen nhw gael eu hystyried. Yn rhan o'r ddeddfwriaeth frys, rydym yn ystyried darpariaethau sy'n effeithio ar bobl sydd â phensiwn. Felly, ar hyn o bryd, mae yna ddarpariaethau adfachu ar gyfer pobl sy'n gweithio mwy nag oriau penodol ac yn y blaen, felly rydym ni'n ystyried eu llacio yn rhan o'r ddeddfwriaeth frys sy'n cael ei chyflwyno i ymateb i'r argyfwng hwn. Mae llawer iawn o bethau eraill yn ymwneud â chynorthwyo gwahanol sefydliadau'r trydydd sector â phob math o bethau - offer ac yn y blaen - ond mewn gwirionedd, ag adnoddau staffio ac ati, a gaiff eu hystyried yn y cyfarfod yfory. Rwy'n siŵr y byddwn yn diweddaru'r Aelodau'r Cynulliad yn unol â hynny.